Brief aan Laodicea, Hoofstuk 1, Paragraaf 1-33
[1.1] Paulus, 'n Apostel van Jesus Christus deur die wil en die genade van God, en die broer Timotheus
[1.2] van die heilige gemeente van Laodicense en al die gelowige broers in Jesus Christus en die wyses in die Gees van God. Die genade en die ware vrede van God, onse Vader, in die Here Jesus Christus, wees met julle!
[1.3] Maar ons dank en loof en prys altyd vir God, die Vader van ons Here Jesus Christus, en dra groot sorg om julle en bid deurentyd vir julle na God.
[1.4] Want ons het deur die Gees van die Here en deur die broer Epaphras en deur Nymphas verneem, dat julle in sommige dele afvallig geword het
[1.5] en het vir julle 'n biskop en 'n geestelikheid gekies en wil van Christus 'n afgod maak - en het vir julle 'n huis en 'n dag bestem en het klere wat omboor is laat maak,
[1.6] dus, soos dit gedeeltelik onder die heidene en onder die Jode was, waar voor God nog die besnyding van die vlees gegeld het, wat Hy onder die Vader Abraham as voorteken van die lewendige besnyding van die gees deur Jesus Christus in julle beveel het.
[1.7] Maar dit maak ek nou aan julle bekend, sodat julle verstaan, watter stryd ek ter wille van julle moet ly, waar julle die vlees van my persoon gesien en nie gesien het nie,
[1.8] en sodat julle kragtig vermaan word in julle harte en dan julle liefde saamtrek, waarin daar alle rykdom van die sekere verstand is, om die groot geheim van God, die Vader, in sy Seun Jesus Christus, te erken,
[1.9] maar waarin daar alle skatte van wysheid en die lewendige besef in die gees verborge is.
[1.10] Maar ek vermaan julle daarom, sodat niemand vir julle deur verstandige en verbloemde toesprake en deur die filosofie van die heidene moet mislei nie.
[1.11] Want verstandigheid is ook eie aan diere, soos die filosofie aan die heidene, wat vir die dooie afgode offers gee! -
[1.12] Maar julle is deur die dood van die Een tot die ewige lewe in God die Vader gekoop; hoe kan julle julle harte, wat daar die woonplek van die heilige Gees geword het, weer aan die gees van die dooies opdra?!
[1.13] Al is ek ook nie by julle in die vlees nie, dan is ek nog steeds by julle in die gees, deur die mag van Christus in my, en sien julle geloof en julle werke
[1.14] en wil vir julle derhalwe ernstig vermaan en wys, hoe sommiges van julle, liewe broers, in 'n groot dwaasheid verval het, want hulle skynpraatjies ken ek en weet, wat hulle wil hê.
[1.15] Maar so moet dit wees, dat julle Jesus Christus moet hou, soos julle Hom deur my leer ken en aangeneem het, en moet volgens die Evangelie, wat ek getrou vir julle gepreek het, wandel
[1.16] en moet daarin vaste wortels kry en in die geloof vas wees, dus, soos ek dit vir almal in die gees van ons Here Jesus Christus, die lewendige Seun van God, wat daar aan die regterkant van die Vader van ewigheid heers, geleer het.
[1.17] Maar, soos julle nou wil word en dit wil hê, is julle teen Christus en sy woord! -
[1.18] Wat wil julle dan? Wil julle dan weer van voor af slawe en gevange dienaars van die wet en die sonde en die dood word, van alles dit waarvan ons deur Jesus Christus vry geword het?
[1.19] Luister na my! Ek sê vir julle: Wees versigtig, dat julle nie deur julle wêreldwysheid en deur die los leerstellings van diegene onder julle, wat daar meer bang is vir die Romeine en die Jode as die Here van heerlikheid, wat ons verlos het, en deur wie ons en hemel en aarde en alle dinge gemaak is, mislei en beroof word nie! -
[1.20] Toe ek nog by julle was, het julle wêreldwyses vir my gevra, wat die verskil tussen God en sy Seun Christus is. - Maar ek het die woord opgeneem en vir hulle gesê:
[1.23] Maar indien ek, Paulus, sulke dinge in die gees en in alle waarheid vir julle gesê het, hoe laat julle julle dan nou van menseleerstellings en wêreldse voorskrifte mislei?!
[1.24] Julle is sonder hand en mes deur die Heilige Gees besny, daardeur dat julle jul sondige lewe afgelê het, wat 'n magtige wortel in die vlees van die liggaam was; en dit was 'n ware, lewendige besnyding in Christus!
[1.25] Want daar is julle in jul sondige vlees met Christus vir die wêreld begrawe deur die doop met die Heilige Gees en het dan weer deur Christus nuut opgestaan deur die lewendige geloof en deur die liefde vir Hom.
[1.26] Wat wil julle dan weer met die ou besnyding, wat daar opgehou het; wat met die seremonies, wat nou sonder waarde is, omdat Christus reeds daar was en opgestaan het en ons in Hom; wat wil julle met die Sabbat, wanneer Christus op elke dag werksaam was en nog steeds werksaam is en het daardeur elke dag tot 'n dag van die Here gemaak en het nie die Sabbat gevier nie?! -
[1.27] Maar ek ken vir julle, dat ek vir julle sê: Christus, soos Hy is, wil in die wêreld arm wees; maar julle wil goud! Dit is die rede, waarom julle 'n huis van aanbidding, 'n feesdag en klere wat geborduur is wil hê!
[1.28] Julle sê, God het deur Christus, Sy Seun, die voorskrifte van Moses nêrens opgehef nie, maar vir hulle eerder gedurende die laaste Nagmaal bevestig; dus moet daar ook 'n offerseremonie wees.
[1.29] Ek, Paulus, 'n werklike, van God verkose Apostel van die Here, is tog vervul met die gees van God; hoe gebeur dit dan, dat die gees van God sulke dinge nog nie vir my gewys het nie, waar ek tog, voor my beroeping 'n versotte tempeldienaar en -kneg was, soos wat julle dit nooit was nie?!